Source: http://www.iliaoikonomia.gr/content/tria-nea-programmata-proslipseon-se-dimoys-toy-oaed-gia-15876-anergoys
Timestamp: 2018-01-19 09:21:15+00:00
Document Index: 11326926

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Τρία νέα προγράμματα προσλήψεων σε δήμους του ΟΑΕΔ για 15.876 ανέργους | iliaoikonomia
Τρία νέα προγράμματα προσλήψεων σε δήμους του ΟΑΕΔ για 15.876 ανέργους
Τρια προγράμματα θα δώσουν την ευκαιρία σε ανέργους εγγεγραμμένους στον ΟΑΕΔ να εργαστούν ως και οκτώ μήνες και θα προκηρυχθούν μέσα στο καλοκαίρι. Τα προγράμματα θα αφορούν πάνω από 15.000 ανέργους
Προσλήψεις σε 17 δήμους
Βγαίνει άμεσα η προκήρυξη και ανοίγουν οι αιτήσεις για το νέο πρόγραμμα κοινωφελούς εργασίας του ΟΑΕΔ που θα προβλέπει προσλήψεις σε 17 δήμους της χώρας για 3.494 ανέργους.
Πράσινο φως για έναρξη της υλοποίησης του β’ κύκλου του προγράμματος κοινωφελούς εργασίας με στόχο να προκύψει οκτάμηνη απασχόληση σε 3.494 ανέργους «άναψε» η γραμματεία Διαχείρισης Τομεακών Ε.Π. του Ευρωπαϊκού Κοινωνικού Ταμείου.
Το νέο πρόγραμμα κοινωφελούς εργασίας του ΟΑΕΔ εντάχθηκε στον Β΄ κύκλο της Πράξης «Προώθηση της απασχόλησης μέσω προγραμμάτων κοινωφελούς χαρακτήρα (Θύλακες ανεργίας) συμπεριλαμβανομένης της κατάρτισης των συμμετεχόντων».
Η δράση θα υλοποιηθεί από την Επιτελική Δομή ΕΣΠΑ Απασχόλησης και Κοινωνικής Οικονομίας και έχει συνολικό προϋπολογισμό 24.139.634 ευρώ και αφορά σε 3.494 ωφελούμενους εγγεγραμμένους στα μητρώα του ΟΑΕΔ.
Η εν λόγω πράξη αφορά σε προγράμματα κοινωφελούς εργασίας σε 17 Δήμους-θύλακες ανεργίας. Έχει ως στόχους την άμεση αντιμετώπιση της ανεργίας πληθυσμιακών ομάδων που πλήττονται εξαιτίας της οικονομικής κρίσης και της μακράς ύφεσης της ελληνικής οικονομίας και την αναβάθμιση των προσόντων των συμμετεχόντων, ώστε να διευκολυνθούν στην επανένταξή τους στην αγορά εργασίας.
Τα νέα προγράμματα κοινωφελούς εργασίας έχουν οκτάμηνη διάρκεια και απευθύνονται κυρίως σε μακροχρόνια ανέργους. Οι ωφελούμενοι θα απασχοληθούν στην υλοποίηση έργων τα οποία αφορούν στη βελτίωση της καθημερινής ζωής των κατοίκων των τοπικών κοινωνιών. Επιπλέον, τα προγράμματα περιλαμβάνουν δράσεις ενεργοποίησης των ωφελουμένων, όπως συμβουλευτικές συνεδρίες και κατάρτιση. Οι ωφελούμενοι θα εργάζονται στη θέση απασχόλησης για την οποία έχουν επιλεχθεί και μία ημέρα της εβδομάδας θα συμμετέχουν σε προγράμματα κατάρτισης.
Πρόκειται για το δεύτερο κύκλο δράσεων κοινωφελούς εργασίας, το οποίο έχει εκπονηθεί από το υπουργείο Οικονομίας και Ανάπτυξης και υλοποιείται από τον ΟΑΕΔ, με στόχο τη δημιουργία θέσεων εργασίας και την αναβάθμιση των επαγγελματικών προσόντων των συμμετεχόντων – ανέργων για την επανένταξή τους στην αγορά εργασίας αφενός, και αφετέρου την κάλυψη αναγκών σε προσωπικό των 17 δήμων που συγκεντρώνουν υψηλά ποσοστά μακροχρόνιας ανεργίας.
Οι δήμοι που εντάσσονται στο πρόγραμμα είναι: Περάματος, Αμπελοκήπων-Μενεμένης, Άργους-Μυκηνών, Θερμαϊκού, Καλαμαριάς, Άρτας, Παύλου Μελά, Σαλαμίνας, Αγίων Αναργύρων-Καματερού, Φυλής, Παιονίας, Ασπροπύργου, Κορδελιού-Ευόσμου, Σιντικής, Αγρινίου, Κορίνθου και Κερατσινίου-Δραπετσώνας. Το πρόγραμμα είναι οκτάμηνης διάρκειας.
Κοινωφελής εργασία σε Hot spot
Νέα προκήρυξη για νέο πρόγραμμα κοινωφελούς εργασίας σε hot spots θα εκδώσει ο ΟΑΕΔ και 1.882 άνεργοι θα μπορούν να εργαστούν για οκτώ μήνες.
Ειδικότερα την καλύτερη στελέχωση των Κέντρων Προσωρινής Φιλοξενίας Προσφύγων, μέσω πρόσληψης 1.882 ανέργων προετοιμάζει το υπουργείο Εργασίας. Τις επόμενες ημέρες αναμένεται να εκδοθεί η σχετική πρόσκληση στο πλαίσιο του δεύτερου κύκλου του προγράμματος Κοινωφελούς Εργασίας που θα προκηρύξει ο ΟΑΕΔ.
Οι συμμετέχοντες στο πρόγραμμα θα εργαστούν σε Κέντρα Προσωρινής φιλοξενίας προσφύγων στις περιφέρειες της χώρας. με βάση τις ανάγκες, όπως εκείνες καταγράφηκαν από το αρμόδιο υπουργείο Εσωτερικών/Μεταναστευτικής Πολιτικής. Η κατανομή των θέσεων έχει καταγραφεί στον σχετικό πίνακα που σας παρουσιάζουν τα dikaiologitika news. Οι θέσεις που θα προκηρυχθούν θα περιλαμβάνουν μεταξύ άλλων ειδικότητες διοικητικού και οικονομικού προσωπικού, ψυχολόγων, κοινωνικών λειτουργών, νοσηλευτών, δασκάλων, νηπιαγωγών, βρεφονηπιοκόμων, ηλεκτρολόγων υδραυλικών, βοηθητικού προσωπικού καθαριότητας, βοηθητικού φυλακτικού προσωπικού, οικοδόμων, οδηγών και γενικών καθηκόντων.
• Χρονικό διάστημα συνεχόμενης εγγεγραμμένης ανεργίας του/της συζύγου των ανέργων της πρώτης κατηγορίας με ανώτατο όριο τους 60 μήνες.
• Αναπηρία ωφελούμενου σε ποσοστό 50% και άνω.
Ο συνολικός προϋπολογισμός της Δράσης ανέρχεται στα 13.191.156,27 ευρώ. Οι εργαζόμενοι στο πρόγραμμα, ηλικίας έως 25 ετών, θα λαμβάνουν μηνιαίως καθαρές αμοιβές 431,75 ευρώ (ακαθάριστες αποδοχές 638,75), ενώ όσοι είναι άνω των 25 ετών θα λαμβάνουν 495,25 ευρώ (ακαθάριστες αποδοχές 732,54). Για εργασίες στις οποίες από τη φύση τους απαιτείται νυχτερινή εργασία, οι αποδοχές θα ανέρχονται στα 539,75 ευρώ (ακαθάριστες αποδοχές 665,95) για τους εργαζόμενους μέχρι 25 ετών και στα 619 ευρώ (ακαθάριστες αποδοχές 763,73) για τους εργαζόμενους άνω των 25 ετών, καθώς ειδικά για το συγκεκριμένο πρόγραμμα προβλέπεται η καταβολή νυχτερινής αμοιβής.
Δικαίωμα συμμετοχής στο πρόγραμμα έχουν οι εγγεγραμμένοι άνεργοι στα μητρώα του ΟΑΕΔ.
ΚΕΑ 2018: Πως θα κάνετε τροποποιητική δήλωση στο keaprogram.gr
ΑΑΔΕ: Πότε θα γίνει η επόμενη φορολοταρία αποδείξεων
Ξεκίνησε η υποβολή του Ε9 2019 μέσω TAXISnet
Επίδομα θέρμανσης 2018: Κάντε ΕΔΩ την αίτησή σας - Οδηγίες
2 Ιανουάριος, 2018 - 22:07
ΗΛΕΙΑ: Πολλοί οι υποψήφιοι για το ψηφοδέλτιο της Ν.Δ - Άρχισαν τα "συντροφικά μαχαιρώματα"
28 Δεκέμβριος, 2017 - 22:45
Εκπτώσεις έως και 70% στους λογαριασμούς της ΔΕΗ - Η υπουργική απόφαση, τα κριτήρια και παραδείγματα
28 Δεκέμβριος, 2017 - 18:12
27 Δεκέμβριος, 2017 - 05:33
19 Ιανουάριος, 2018 - 10:23
19 Ιανουάριος, 2018 - 10:00
ΑΣΕΠ: Αιτήσεις για προσλήψεις στο Εθνικό κτηματολόγιο
19 Ιανουάριος, 2018 - 09:00
ΕΣΠΑ: Τα έξι προγράμματα του 2018
Χρηματοδότηση 1,7 δισ. ευρώ σε ελληνικές επιχειρήσεις από το Σχέδιο Γιούνκερ
Τεράστια τουριστική προβολή της Ζακύνθου απο το ντοκιμαντέρ «Το νησί των...
Απαγορευτικά τα μποφόρ στον Πύργο - Μεγάλες υλικές ζημιές (φωτο)
Α1 Ηλείας: Το ματς της Δευτέρας – Βαθμολογία και συνέχεια
Πανηλειακός: Δυο μεταγραφικές προσθήκες Ηλείων - Μια αποχώρηση - Κλήση σε απολογία
Α1 Ηλείας: Νεότερες μεταγραφικές κινήσεις (και αποχωρήσεις) των ομάδων